CELEX: C2005/217/96
Language: el
Date: 2005-09-03 00:00:00
Title: Διάταξη του Προέδρου του Πρωτοδικείου των Ευρωπαϊκών Κοινοτήτων, της 22ας Ιουνίου 2005, στην υπόθεση T-171/05 R, Bart Nijs κατά Ελεγκτικού Συνεδρίου των Ευρωπαϊκών Κοινοτήτων (Διαδικασία ασφαλιστικών μέτρων — Υπάλληλοι — Αναστολή εκτελέσεως — Παραδεκτό)

3.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/44
            
         
      ΔΙΆΤΑΞΗ ΤΟΥ ΠΡΟΈΔΡΟΥ ΤΟΥ ΠΡΩΤΟΔΙΚΕΊΟΥ ΤΩΝ ΕΥΡΩΠΑΪΚΏΝ ΚΟΙΝΟΤΉΤΩΝ
   
   της 22ας Ιουνίου 2005
   στην υπόθεση T-171/05 R, Bart Nijs κατά Ελεγκτικού Συνεδρίου των Ευρωπαϊκών Κοινοτήτων
   (Διαδικασία ασφαλιστικών μέτρων - Υπάλληλοι - Αναστολή εκτελέσεως - Παραδεκτό)
   (2005/C 217/96)
   Γλώσσα διαδικασίας: η γαλλική
   Στην υπόθεση T-171/05 R, Bart Nijs, υπάλληλος του Ελεγκτικού Συνεδρίου των Ευρωπαϊκών Κοινοτήτων, κάτοικος Bereldange (Λουξεμβούργο), εκπροσωπούμενος από τον F. Rollinger, δικηγόρο, με τόπο επιδόσεων στο Λουξεμβούργο, κατά Ελεγκτικού Συνεδρίου των Ευρωπαϊκών Κοινοτήτων (εκπρόσωποι: T. Kennedy, J.-M. Stenier και G. Corstens, με τόπο επιδόσεων στο Λουξεμβούργο), με αντικείμενο αίτηση αναστολής εκτελέσεως της αποφάσεως του Ελεγκτικού Συνεδρίου της 2ας Δεκεμβρίου 2004, περί προαγωγής άλλου υπαλλήλου και όχι του προσφεύγοντα στη θέση του κύριου μεταφραστή, με κατάταξη στον βαθμό LA5, στην ολλανδική μονάδα της μεταφραστικής υπηρεσίας της Γενικής Γραμματείας του Ελεγκτικού Συνεδρίου, ο Πρόεδρος του Πρωτοδικείου εξέδωσε στις 22 Ιουνίου 2005 διάταξη με το ακόλουθο διατακτικό:
   
               1)
            
            
               Απορρίπτει την αίτηση ασφαλιστικών μέτρων.
            
         
               2)
            
            
               Επιφυλάσσεται ως προς τα δικαστικά έξοδα.